Prodaje se trgovački lanac s najviše dućana u Hrvatskoj

Prodaje se veliki trgovački lanac u Hrvatskoj s više od 1250 prodavaonica i 6500 zaposlenih.

Tvrtku Studenac prije šest je godina preuzeo poljski fond Enterprise investors. Michaał Kędzia, menadžer zadužen za ulaganja u Sloveniju i Hrvatsku, otkrio je to u razgovoru s novinarima, piše Bloomberg Adria.

Enterprise investors u Hrvatskoj je vlasnik trgovačkog lanca Studenac i pekarskog Pan-pek. Studenac je lani imao promet od gotovo 700 milijuna eura, a Pan-pek je dosegnuo 51 milijun eura.

Kako naglašava menadžer fonda, šest godina je puno za njih, posao im je kupovati kompanije s dobrom perspektivom rasta te ih prodati kada dosegnu određene ciljeve.

“U procesu smo razmatranja strateških opcija vezanih uz Studenac. Proces, jednom kad započne, bit će vrlo brz kako ne bismo ugrozili operativno poslovanje”, zaključuje Kedzia, prenosi Bloomberg Adria.

Objava Prodaje se trgovački lanac s najviše dućana u Hrvatskoj pojavila se prvi puta na Danica.hr.